Broj: 01-076/25-3446/2

Podgorica, 28.07.2025. godine

Klub poslanika Demokratska Crna Gora

Poslanik, g-din Boris Bogdanović

**POSLANIČKO PITANJE**

S obzirom na to da je proces vetinga u Upravi policije već otpočeo, da li smatrate da aktuelni zahtjevi parlamentarne opozicije za smjene u bezbjednosnom sektoru predstavljaju pokušaj da se taj proces oslabi ili zaustavi?

Da li je riiječ o zabrinutosti zbog potencijalnog razotkrivanja duboko ukorijenjenih veza između bezbjedonosnih struktura i kriminalnih grupa, ili možda o pokušaju da se vrati kontrola iz neformalnih centara moći nad sektorom bezbjednosti?

Da li Vlada posjeduje informacije koje možete podijeliti sa građanima a koje ukazuju na pokušaje određenih političkih i kriminalnih struktura da kompromituju proces vetinga u cilju očuvanja sopstvenih interesa unutar bezbjednosnog sektora?

**ODGOVOR**

Uvaženi poslaniče Bogdanoviću,

Proces čišćenja policije od onih koji su u sprezi sa kriminalom, ili na drugi način nijesu dostojni obavljanja časne policijske dužnosti, ima moju punu podršku! Važno je naglasiti da se ovaj proces sprovodi u skladu sa *Zakonom o unutrašnjim poslovima*, dakle nije proizvoljan, niti osvetnički. On uključuje mehanizme koji garantuju zaštitu prava svih koji su njime obuhvaćeni. Bez uklanjanja onih kojima nije mjesto u službi, ne možemo govoriti o stvarnom ozdravljenju institucija. A to je jedna od ključnih politika ove Vlade.

Jasno je da ovaj proces nekima smeta i da postoje pokušaji njegove sabotaže. Institucije države će i na to imati adekvatan odgovor. Ovdje se ne radi o progonu bilo koga zbog iskrenog neslaganja s reformama - sloboda izražavanja mora biti i biće zaštićena. Međutim, ima i onih čiji su motivi na tragu ovoga što ste sami pomenuli. Garantujem - neće uspjeti. Imaćemo zdravu i funkcionalnu državu!

I – jednako važno: gradimo sistem u kome će nadležne institucije reagovati na svaku devijaciju, pa i onu koja bi eventualno potekla iz redova ove vlasti. Nedodirljivih više nema!

S poštovanjem,

 **PREDSJEDNIK VLADE**

mr Milojko Spajić